
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 290
                                                        din 20 decembrie 2018
     privind aprobarea indicatorilor de performanță pentru serviciul public de salubrizare
 în Municipiul Sighișoara

Consiliul Local al Municipiului Sighişoara, întrunit în ședință ordinară,
      
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 32.050/13.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

     
Văzând contractul de concesiune nr. 22.161/891/23.10.2012, încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ – teritorială a Municipiului Sighișoara;


Având în vedere prevederile Legii nr. 101/2006 a serviciului de salubrizare a localităților, republicată, cu modificările și completările ulterioare, cu precădere cele ale art. 6 alin. (1) lit. i) și art. 17 alin. (4); 


Ţinând cont de prevederile Legii nr. 211/2011 privind regimul deșeurilor, republicată, cu modificările și completările ulterioare, cu precădere cele ale art. 17 alin. (1) lit. d);

Văzând și prevederile art. 9 alin. (1) lit. h), art. 9 alin. (2) lit. e) și ale art. 8 alin. (3) lit. e) din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare;                

Ţinând cont de prevederile Ordonanţei de Urgenţă a Guvernului nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de Urgență a Guvernului nr. 196/2005 privind Fondul pentru mediu;

Luând în considerare adresa Asociației Municipiilor din România, înregistrată cu nr. 23.065/08.08.2018, prin care ne informează noutățile în legislația deșeurilor ce au implicații asupra activității în administrația publică locală;
           Ținând cont de prevederile art. 7, alin. (12) din Legea nr. 52/2003 privind transparența decizională în administrația publică, republicată;


Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 32.053/13.11.2018, prin care se propune aprobarea indicatorilor de performanță pentru serviciul public de salubrizare în Municipiul Sighișoara, îndeplinindu-se prevederile legale în acest sens;

     
În temeiul art. 36 alin. (2), alin. (6) lit. a) pct. 14, alin. (9), art. 45 alin. (1) și a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă indicatorii de performanță pentru serviciul public de salubrizare în Municipiul Sighișoara, conform anexei nr. 1 la prezenta hotărâre.
Art. 2. Indicatorii de performanță prevăzuți la art. 1 din prezenta hotărâre vor fi incluși în contractul de concesiune încheiat cu operatorul de salubritate.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare - Direcţia Economică, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara și operatorul de salubritate.
Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

    Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru” și 6 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Buget, Contabilitate, Salarizare - Direcţia Economică;
  1 ex. operatorul de salubritate - S.C. Schuster Ecosal S.R.L.
10 ex.
B.A. 

